Jaareinde 3 – Liplekker
Blye Versekering vir 4 Des. 2019 Tema: Jaareinde 3
**** Interessant genoeg die HERE het 3 maal na Samuel geroep.
**** Dis my woord vanoggend vir jou. Die HERE kén jou naam. Vir Hom is jy nie net 'n nommer in 'n ry nie, jy is nie die een wat onder 'n sekere groep in die alfabet val nie. Wanneer Hy met jou praat, is dit op jou naam en dis persoonlik want Hy ken jou naam. Toe Hy Samuel roep ken Hy sy naam en hy hou aan roep totdat Hy weet Samuel verstaan en hoor. Hoor jy hoe Hy na jou roep? Hoeveel keer roep Hy al. Kom ek en jy antwoord soos Samuel vandag en sê : " Spreek HERE U dienskneg luister "
Onse Vader, eerstens baie dankie vir die koel oggend en daar waar U uitkoms gestuur het met U lafenis van reën. Dankie dat U gehoor het. Al die lof kom net U toe. Baie dankie dat U nie net ons naam ken nie, maar dat U nie ophou roep nie. Miskien is hier iemand vir wie U al lankal roep maar hulle druk hulle ore toe, of hulle het gehoor en uitgestel of weg gestap. Nogtans lees hulle vandag hier en weet sonder twyfel, vandag praat die HERE met my want Hy ken my naam. Help ons om soos Samuel te antwoord vandag . Ek bid dan ook spesiaal vir elkeen onder die letter A op ons poslys. Wil U hulle toevou in U arms van genade sorg en liefde. In Jesus se Naam. Amen.